Komisjoni määrus (EÜ) nr 1386/2003,

1. august 2003,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2176/2002, [2] eriti selle artikli 9 lõiget 1,

ning arvestades järgmist:

(1) Tagamaks määrusele (EMÜ) nr 2658/87 lisatud kaupade koondnomenklatuuri ühtne kohaldamine, on vaja vastu võtta meetmed käesoleva määruse lisas osutatud kaupade klassifitseerimiseks.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.

(3) Vastavalt nimetatud üldeeskirjadele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane sätestada, et kauba valdajad võivad vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik; [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõikele 6 veel kolme kuu jooksul tugineda liikmesriikide tolliasutuste antud siduvale tariifiinformatsioonile selliste kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesolevas määruses ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.

Artikkel 3

Käesolev määrus jõustub 20. päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 1. august 2003

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 331, 7.12.2002, lk 3.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

1.Digitaalne šabloonpaljundaja koos skanneriga, et reprodutseeritavat teksti ning pilte digiteerida ja elektrooniliselt töödelda. Seadmes kasutatakse šablooni (matriitsi), kus on taimsest kiust kile, mille pind on plastifitseeritud, et põletada andmeid termopea abil. Põletatud šabloon edastatakse trükkimistrumlisse ning kinnitatakse seal. Paberilehti, millele trükitakse, surub surverull vastu trumlit.Seadmel on mitmekiiruseline trükkimissüsteem (60, 80, 100 ja 120 koopiat minutis). See on varustatud juhtpaneeliga, kus on vedelkristallkuvar, automaatne sorteerija, paberisalved ning küljejuhtidega vastuvõtualus. Masin töötab autonoomse seadmena, kuid selle võib ühendada ka arvuti külge. | 84721000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade sätetega1 ja 6 ning CN-koodide 8472 ja 84721000 sõnastusega. Toode kujutab endast šabloonpaljundajat, mis võib töötada autonoomselt. Seetõttu on klassifitseerimine rubriikidesse 8443, 8471 ja 9009 välistatud. Vt ka HS selgitavaid märkusi rubriigi 8472 kirje 1 kohta. |

2.Lihastegevuse stimuleerimise komplekt plastist kaasaskantavas kastis, koosneb patareitoitel töötavast elektroonilisest seadmest koos kaablitega, kaheksast elektroodist ja kahest reguleeritavast elastikmaterjalist ribast.Elektroodid kinnitatakse inimese kehale elastikribade abil ning on kaablite abil ühenduses elektroonilise seadmega. Elektroodide kaudu kantakse üle elektriimpulsse, et stimuleerida lihaste korduvaid kokkutõmbeid. Impulsside tugevust võib suurendada või vähendada. | 85438995 | Klassifikatsioon määratakse kindlaks kaupade koondnomenklatuuri tõlgendamise üldeeskirjade sätetega 1 ja 6 ning CN-koodide 8543, 854389 ja 85438995 sõnastusega. Komplekt on rubriigist 9018 välja arvatud, kuna see ei ole mõeldud kasutamiseks meditsiinis kasutatava instrumendi või seadmena. Komplekt on rubriigist 9019 välja arvatud, kuna seda ei kasutata ei lihasehaiguste ravimiseks ega massaažiaparaadina. Komplekt on välja arvatud rubriigist 9506, kuna see ei ole mõeldud kehaliste harjutuste tegemiseks. |

3.Uus poolhaagisautorong, kasutamiseks väljaspool teedevõrku, puiduveoks maastikul ja metsateedel.Masina täismass on 19,7 tonni ja kandevõime 8,5 tonni. Sõiduk koosneb järgmistest osadest: neljarattaline pukseerimisüksus, millel on diiselmootor, juhikabiin ning püsiühendusega hüdrauliline kraana koormate teisaldamiseks,neljarattaline koormaüksus palgiveoks, pukseerimisüksusega püsivalt ühendatud spetsiaalse haakeseadise abil.(Vt illustratsiooni A) | 87042291 | Klassifikatsioon määratakse kindlaks koondnomenklatuuri tõlgendamise üldeeskirjade sätetegaga 1 ja 6 ning CN-koodide 8704, 870422 ja 87042291 sõnastusega. Sõiduk on mõeldud eelkõige kaubaveoks ja mitte teiste sõidukite, seadmete või koormate vedamiseks või tõukamiseks. Seetõttu ei vasta see grupi 87 märkuse 2 nõuetele. Ka ei saa seda käsitleda rubriigi 8705 eriotstarbelise mootorsõidukina. |

4.Uus neljarattaline mootorsõiduk, mille sisepõlemis-kolbmootoriga silindrite töömaht on 286 cm3, täismass ligikaudu 620 kg ja ligikaudsed mõõtmed 265 cm (pikkus) x 122 cm (laius) x 122 sm (kõrgus). Sõiduki kandevõime on ligikaudu 364 kg. Lahtise koormaaluse mõõtmed on 96 cm x 115 cm. Sõiduki maksimaalne kiirus on 24,1 km/h.Sõidukil on lahtine kabiin ja pinkiste kahe reisija jaoks (juht kaasa arvatud). Sõidukil on kallutatav veosekast ja allalastav tagaluuk. (Vt foto B) | 87043191 | Klassifikatsioon määratakse kindlaks kaupade koondnomenklatuuri tõlgendamise üldeeskirjade sätetega 1 ja 6 ning CN-koodide 8704, 870431 ja 87043191 sõnastusega. Sõiduk on mõeldud eelkõige kaubaveoks ja mitte teiste sõidukite, seadmete või koormate vedamiseks või tõukamiseks. Seetõttu ei vasta see grupi 87 märkuse 2 nõuetele. Ka ei ole sõiduki põhifunktsioon reisijatevedu (rubriik 8703) ega ole see mõeldud kasutamiseks veokäruna lühikestel kaubavedudel (rubriik 8709). |

5.Neljarattaline mootorsõiduk, mis töötab patareitoitelise (48 volti) elektrimootoriga ning mille täismass on ligikaudu 620 kg ja ligikaudsed mõõtmed 263 cm (pikkus) x 122 cm (laius) x 122 sm (kõrgus). Sõiduki kandevõime on ligikaudu 364 kg. Lahtise koormaaluse mõõtmed on 96 cm x 115 cm. Sõiduki maksimaalne kiirus on 24,1 km/h.Sõidukil on lahtine kabiin ja pinkiste kahe reisija jaoks (juht kaasa arvatud). Sõidukil on kallutatav veosekast ja allalastav tagaluuk. (Vt fotot B) | 87049000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade sätetega 1 ja 6 ning CN-koodide 8704 ja 87049000 sõnastusega. Sõiduk on mõeldud eelkõige kaubaveoks ja mitte teiste sõidukite, seadmete või koormate vedamiseks või tõukamiseks. Seetõttu ei vasta see grupi 87 märkuse 2 nõuetele. Ka ei ole sõiduki põhifunktsioon reisijatevedu (rubriik 8703) ega ole see mõeldud kasutamiseks veokäruna lühikestel kaubavedudel (rubriik 8709). |

6.Vähendatud suurusega köögitarvete komplekt, mis koosneb 2 lusikast (17 cm pikk), ühest spaatlist (17 cm pikk) ja kahest kühvlist (vastavalt 8 ja 11 cm pikad), valmistatud puidust ja pakitud kilekotti. | 95037000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade sätetega 1 ja 6 ning CN-koodide 9503 ja 95037000 sõnastusega. Komplekt on grupist 44 välja arvatud selle grupi märkuse 1 (p) kohaldamise alusel. |

+++++ TIFF +++++

+++++ TIFF +++++

--------------------------------------------------